钦定古今图书集成/明伦汇编/闺媛典/第369卷 > 朱氏女
## 钦定古今图书集成/明伦汇编/闺媛典/第369卷 > 朱氏女

按《广东通志》：朱氏女，番禺广文朱鸣珂之妹。三岁即
知诵《弥陀经》极乐国上句，珂以为偶然。一日，有比丘
尼至其家，闻其熟此句，将经语逐句引之，应声如流，
若夙诵者。母绝乳，以粥饮之，则食啖以荤物，却不入
口。八九岁时，举止甚慧，邑巨族争聘之。已许字严姓
子，及长，坚不于归，迺言“清净国中来，自当往清净国”
中去，岂肯为俗尘所染耶？惟独居一室，修净终身